3.10.2017, ZŠ s MŠ Smolenice

**Vážená pani riaditeľka, vážení zástupcovia Rady školy,**

v mene Žiackej školskej rady by sme vás radi informovali o ankete na tému používanie mobilných telefónov, ktorú sme realizovali v čase 26.9. – 2.10. 2017 v 5. až 9. ročníku.

Anketová otázka bola v tomto znení:

*Používanie mobilných telefónov v škole upravuje náš školský poriadok, s ktoým si bol oboznámený. Napriek tomu žiaci často používajú v škole mobilné telefóny. Sú školy, kde sa telefóny nesmú používať vôbec. Aký je tvoj názor na možnosť mať pri sebe v škole mobilný telefón, prípadne ho môcť použiť? Na čo je potrebné, aby mal žiak pri sebe mobilný telefón počas vyučovania?*

Žiaci 5. triedy si myslia, že:

* Telefóny by sa mali bežne používať – 4 žiaci
* Telefóny používať cez prestávku – 18 žiakov
* Nepoužívať vôbec – 5 žiakov

Žiaci 6. triedy si myslia, že:

* Telefóny by sa mohli používať ako pomôcka – 16 žiakov
* Nemali by sa používať, mali by byť uzamknuté – 9 žiakov

Žiaci 7. triedy si myslia, že:

* Telefóny by sa nemali používať cez hodiny vôbec
* Cez prestávky by sa mohli používať

Žiaci 8. triedy si myslia, že:

* Telefóny by sa mali používať pre prípad potreby zavolať príbuzným, ak by nemal učiteľ tel. č. – 9 žiakov
* Telefón ako pomôcka (kalkulačka, vyhľadávanie informácií ...) - 13 žiakov
* Telefón ako čítačka kníh, veď s tým nikoho nerušia – 2 žiaci
* Telefón v škole netreba – 1 žiak

Návrhy :

* telefón by sa mohol používať jeden deň do týždňa (cez prestávky)
* Telefóny by sa odovzdávali pri vstupe do školy

Žiaci 9. triedy:

* Mobil v škole netreba – 1 žiak
* Nepatrí na hodinu – 16 žiakov
* Cez prestávky by mali byť povolené – 15 žiakov

Veríme, že našimi postrehmi prispejeme k účinnej diskusii k tejto téme.

Zástupcovia Žiackej školskej rady